Pavirvyčių botaninis draustinis
Pavirvyčių botaninis draustinis – saugoma gamtos teritorija (valstybinis draustinis) Akmenės ir Mažeikių rajonuose, 10 km į pietvakarius nuo Ventos, apima Virvytės slėnį tarp Kairiškių ir Kapėnų. Įsteigtas 1992 m., siekiant išsaugoti užliejamų pievų ir miškapievių augalijos kompleksą Virvytės slėnyje su retų rūšių augalų augavietėmis. Draustinyje aptikta per 420 rūšių įvairių augalų, yra vienintelės šiame krašte tuščiavidurio rūtenio ir kvapiojo plaurečio augavietės; unikalios mažosios gegužraibės augimvietės; gausu šalmuotosios ir vyriškosios gegužraibių, raktažolės pelenėlės, plačialapio begalio, saldžialapių kulkšnių, raudonosios bei dėmėtosios gegūnių, plačialapio katilėlio ir kitų vertingų augalų.